proxectonos/corpus_dominio_legal_administrativo_tmp huggingface dataset:
EXTRACTO da Resolución do 15 de abril de 2016 pola que se lle dá publicidade ao acordo do Consello de Dirección que aproba as bases reguladoras do concurso Eduemprende Idea 2016, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 29/04/2016

BDNS (Identif.): 304632
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Beneficiarios
Poderá participar nesta convocatoria o alumnado que cumpra os seguintes requisitos:
a) Estar matriculado no curso 2015/16 nas ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos.
b) A participación terá que ser en grupo, formado por un mínimo de dous/dúas alumnos/as e un máximo de catro, que terán igualmente a consideración de beneficiarios. En calquera caso, deberán nomear un representante ou apoderado único co poder suficiente para cumprir as obrigas que, como beneficiaria, lle corresponden á agrupación.
c) As persoas participantes deben cumprir os requisitos para obteren a condición de beneficiarias, de acordo co artigo 10 da Lei 9/2007, do 13 de xuño, de subvencións de Galicia, de estar ao día no cumprimento das obrigas tributarias ou fronte á Seguridade Social e de non ter pendente de pagamento ningunha débeda coa Administración pública da Comunidade Autónoma, segundo indica o artigo 11 do Decreto 11/2009, do 8 de xaneiro, polo que se aproba o Regulamento da Lei 9/2007.
Segundo. Obxecto
As axudas concédense en réxime de concorrencia competitiva e teñen por obxecto convocar o concurso Eduemprende Idea 2016, co fin de potenciar a realización de proxectos empresariais polo alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos.
Terceiro. Bases reguladoras
Resolución do 15 de abril de 2016 pola que se lle dá publicidade ao acordo do Consello de Dirección que aproba as bases reguladoras do concurso Eduemprende Idea 2016, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, e se procede á súa convocatoria en réxime de concorrencia competitiva.
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.4802 e por un importe de 12.000,00 euros con cargo ao ano 2016.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación da resolución de convocatoria no Diario Oficial de Galicia.
Santiago de Compostela, 15 de abril de 2016
RESOLUCIÓN do 29 de novembro de 2016, da Secretaría Xeral de Cultura, pola que se inscribe a Asociación Cultural Camiño de Santiago sen Asfalto no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 19/12/2016

Feitos.
A Asociación Cultural Camiño de Santiago sen Asfalto presenta unha solicitude de inscrición no Rexistro de Entidades de Promoción do Camiño de Santiago o día 21 de outubro de 2016.
A solicitude foi presentada segundo o modelo que figura como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
– Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
– Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 28 de novembro de 2016 sobre a solicitude en que se constata que a Asociación Cultural Camiño de Santiago sen Asfalto persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Por iso,
Que a Asociación Cultural Camiño de Santiago sen Asfalto quede inscrita no Rexistro de Entidades de Promoción do Camiño de Santiago co número 214.
Santiago de Compostela, 29 de novembro de 2016
RESOLUCIÓN do 25 de abril de 2016 pola que se comunica a modificación, pola normativa básica estatal, do prazo de presentación da solicitude única de axudas PAC/DR 2016.
Fondo Galego de Garantía Agraria — III. Outras disposicións — 29/04/2016

A disposición derradeira primeira da Orde do 29 de xaneiro de 2016, pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control (DOG núm. 20, do 1 de febreiro), faculta a directora do Fondo Galego de Garantía Agraria, no ámbito das súas competencias, para ditar as instrucións precisas para a execución desta orde.
Mediante a Orde AAA/583/2016, do 21 de abril, do Ministerio de Agricultura, Alimentación e Medio Ambiente, pola que se amplía o prazo de presentación da solicitude única, para o ano 2016, establecido no artigo 96 do Real decreto 1075/2014, do 19 de decembro, sobre a aplicación a partir de 2015 dos pagamentos directos á agricultura e á gandaría e outros réximes de axuda, así como sobre a xestión e o control dos pagamentos directos e dos pagamentos ao desenvolvemento rural, establécese no seu artigo único que no ano 2016 o prazo de presentación da solicitude única a que se refire o artigo 96 do Real decreto 1075/2014, do 19 de decembro, finalizará o 15 de maio de 2016, incluído.
Por tanto, o prazo para a presentación en Galicia da solicitude única de axudas PAC/DR 2016 concluirá o 15 de maio de 2016, incluído.
Santiago de Compostela, 25 de abril de 2016
CORRECCIÓN de erros. Resolución do 29 de novembro de 2016, da Secretaría Xeral de Emprego, pola que se dá publicidade das festas laborais de carácter local para o ano 2017, correspondentes aos concellos das catro provincias da Comunidade Autónoma de Galicia.
Consellería de Economía, Emprego e Industria — III. Outras disposicións — 19/12/2016

Advertido erro na devandita resolución, publicada no Diario Oficial de Galicia número 235, do 12 de decembro de 2016, é necesario facer a seguinte corrección:
No anexo I, provincia da Coruña, na páxina 54188, onde di: «52. Muros: 29 de xuño, festa de San Pedro; 16 de xullo, festa da Virxe do Carme», debe dicir: «52. Muros: 29 de xuño, festa de San Pedro; 17 de xullo, festa da Virxe do Carme».
RESOLUCIÓN do 15 de decembro de 2016, da Dirección Xeral de Administración Local, pola que se procede a designar os membros e a facer pública a composición do xurado que analizará e valorará as solicitudes das entidades que aspiran aos premios Coopera Galicia Entidades Locais correspondentes ao ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/12/2016

En virtude da habilitación conferida pola disposición derradeira segunda da Orde do 23 de agosto de 2016 pola que se establecen as bases reguladoras e a convocatoria pública dos premios Coopera Galicia Entidades Locais 2016, para impulsar e difundir as iniciativas de asociacionismo municipal, mediante a distinción pública dos proxectos piloto de xestión compartida de servizos promovidos por agrupacións de concellos, mancomunidades, consorcios locais e áreas metropolitanas da Comunidade Autónoma de Galicia (DOG núm. 174, do 13 de setembro), e de conformidade co establecido nos artigos 2.5, 4.6 e 7 da mesma orde, en relación coa composición do xurado encargado da análise e selección das solicitudes,
DISPOÑO:
Primeiro. Designar os membros do xurado de selección que deberá analizar e valorar as solicitudes que concorren aos premios Coopera Galicia Entidades Locais correspondentes ao ano 2016 e facer pública a súa composición, que é a que figura no anexo a esta resolución.
Segundo. Esta resolución entrará en vigor o mesmo día da súa publicación.
Santiago de Compostela, 15 de decembro de 2016
Presidenta: Marta Fernández-Tapias Núñez, directora xeral de Administración Local.
Vicepresidente: Alfredo García Rodríguez, presidente da Federación Galega de Municipios e Provincias (Fegamp).
Vogais:
– Álvaro Santos Ramos, vicepresidente da Deputación Provincial de Lugo, por designación da Fegamp, en representación das deputacións provinciais.
– Alfonso Villares Bermúdez, alcalde de Cervo, por designación da Fegamp.
– Evencio Ferrero Rodríguez, alcalde de Carballo, por designación da Fegamp.
– Sonia Rodríguez-Campos González, directora da Escola Galega de Administración Pública, designada pola Dirección Xeral de Administración Local.
– José Manuel Pardellas Rivera, funcionario de Administración local con habilitación de carácter estatal, subescala de intervención-tesouraría, categoría superior, designado pola Dirección Xeral de Administración Local.
Secretaria: Raquel Bahillo Varela, subdirectora xeral de Xestión e Cooperación Económica coas Entidades Locais da Dirección Xeral de Administración Local, que actuará con voz e sen voto.
RESOLUCIÓN do 29 de novembro de 2016 pola que se dá publicidade á resolución de concesión das axudas ás agrupacións empresariais (clúster) innovadoras na Comunidade Autónoma de Galicia.
Instituto Galego de Promoción Económica — III. Outras disposicións — 09/12/2016

Mediante Resolución do 5 de agosto de 2016 publicouse o acordo do Consello de Dirección que aprobou as bases reguladoras das axudas ás agrupacións empresariais (clúster) innovadoras na Comunidade Autónoma de Galicia (DOG núm. 155, do 18 de agosto) e procedeuse á súa convocatoria en réxime de concorrencia competitiva.
As ditas bases establecen no seu artigo 10.6 que, con carácter xeral, non se enviarán notificacións individuais da resolución, substituíndose a notificación individual pola publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e, de conformidade coas facultades que teño conferidas,
Primeiro. Anunciar a publicación do texto completo da Resolución con data do 28 de novembro de 2016 de concesión das axudas do Igape ás agrupacións empresariais (clúster) innovadoras na Comunidade Autónoma de Galicia, no enderezo www.tramita.igape.es (punto «Consulta de resolucións definitivas» http://www.igape.es/gl/oficina-virtual/resolucions-definitivas).
Segundo. A Resolución con data do 28 de novembro de 2016 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no DOG.
Santiago de Compostela, 29 de novembro de 2016
DECRETO 155/2016, do 17 de novembro, polo que se nomea delegado territorial da Xunta de Galicia en Vigo a Ignacio López-Chaves Castro.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 18/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, logo de deliberación do Consello da Xunta de Galicia, na súa reunión do día dezasete de novembro de dous mil dezaseis,
Nomeo delegado territorial da Xunta de Galicia en Vigo a Ignacio López-Chaves Castro.
Santiago de Compostela, dezasete de novembro de dous mil dezaseis
DECRETO 154/2016, do 17 de novembro, polo que se nomea delegado territorial da Xunta de Galicia en Pontevedra a José Manuel Cores Tourís.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 18/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día dezasete de novembro de dous mil dezaseis,
Nomeo delegado territorial da Xunta de Galicia en Pontevedra a José Manuel Cores Tourís.
Santiago de Compostela, dezasete de novembro de dous mil dezaseis
DECRETO 153/2016, do 17 de novembro, polo que se nomea delegada territorial da Xunta de Galicia en Ourense a María Sol Díaz Mouteira.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 18/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día dezasete de novembro de dous mil dezaseis,
Nomeo delegada territorial da Xunta de Galicia en Ourense a María Sol Díaz Mouteira.
Santiago de Compostela, dezasete de novembro de dous mil dezaseis
CORRECCIÓN de erros. Resolución do 3 de outubro de 2016, da Dirección Xeral de Educación, Formación Profesional e Innovación Educativa, pola que se resolve a do 19 de maio de 2016 pola que se convocou a selección de plans de formación permanente do profesorado (PFPP) que se van implantar en centros educativos públicos dependentes desta consellería no curso 2016/17.
Consellería de Cultura, Educación e Ordenación Universitaria — III. Outras disposicións — 16/11/2016

Advertido erro na publicación da Resolución do 3 de outubro de 2016, da Dirección Xeral de Educación, Formación Profesional e Innovación Educativa, pola que se resolve a do 19 de maio de 2016 pola que se convocou a selección de plans de formación permanente do profesorado (PFPP) que se van implantar en centros educativos públicos dependentes desta consellería no curso 2016/17, publicada no
Diario Oficial de Galicia
número 197, do 17 de outubro de 2016, cómpre facer a oportuna corrección, no sentido que se indica a continuación:
Na páxina 46915, onde di:
Debe dicir:
RESOLUCIÓN do 16 de novembro de 2016, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade á encomenda á Axencia Galega de Infraestruturas para a realización de controis sobre os proxectos efectuados mediante subvención concedida con base na Orde do 23 de decembro de 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 24/11/2016

De conformidade co artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Vicepresidencia e Consellería de Presidencia, Administracións Públicas e Xustiza á Axencia Galega de Infraestruturas para a realización, a través do seu persoal técnico, dos controis administrativos que deban realizarse sobre os proxectos subvencionados en virtude da Orde do 23 de decembro de 2015, pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2016, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020.
Entidade encomendante: Vicepresidencia e Consellería de Presidencia, Administracións Públicas e Xustiza.
Entidade encomendada: Axencia Galega de Infraestruturas.
Actividade a que se refire e alcance: realización dos controis administrativos que deban realizarse sobre os proxectos subvencionados en virtude da Orde do 23 de decembro de 2015 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2016, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020.
Natureza da encomenda: carácter gratuíto.
Prazo de vixencia da encomenda: dous anos.
Santiago de Compostela, 16 de novembro de 2016
RESOLUCIÓN do 7 de novembro de 2016, da Xefatura Territorial de Lugo, pola que se procede á publicación das subvencións concedidas ao abeiro da Resolución do 14 de xullo de 2016, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2016 (Diario Oficial de Galicia número 142, do 28 de xullo).
Vicepresidencia e Consellería de Presidencia, Administracións Públicas e Xustiza — III. Outras disposicións — 16/11/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 14 de xullo de 2016, da Secretaría Xeral da Igualdade, con expresión da convocatoria, o programa e o crédito orzamentario, a entidade beneficiaria, a contía e a finalidade.
Mediante a Resolución do 14 de xullo de 2016, da Secretaría Xeral da Igualdade, establecéronse as bases reguladoras e a convocatoria para o ano 2016 das axudas dirixidas ás asociacións de mulleres e ás súas federacións, co obxecto de fomentar o asociacionismo e a participación das mulleres.
Finalidade da axuda. Fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e as súas federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de quince mil douscentos oitenta e sete euros e trinta céntimos (15.287,30 €), que se imputan á aplicación orzamentaria 05.11.313B.480.0, código de proxecto 2016 00020, do orzamento vixente deste departamento.
Entidades beneficiarias da subvención e importe concedido a cada unha delas, véxase o anexo.
Lugo, 7 de novembro de 2016
Subvencións concedidas ao abeiro da convocatoria de 2016:
RESOLUCIÓN do 31 de agosto de 2016, da Secretaría Xeral para o Deporte, pola que se nomean os membros do Comité Galego de Xustiza Deportiva.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 15/11/2016

Primeiro. O artigo 91 da Lei 3/2012, do 2 de abril, do deporte de Galicia, configura o Comité Galego de Xustiza Deportiva como o órgano administrativo superior da xurisdición deportiva no ámbito territorial da Comunidade Autónoma de Galicia. Está adscrito ao órgano da Administración autonómica competente en materia de deporte e actúa con independencia funcional deste e da Administración xeral da Comunidade Autónoma.
Segundo. A composición do Comité Galego de Xustiza Deportiva atópase regulada tanto no artigo 92 da Lei 3/2012, do 2 de abril, do deporte de Galicia, como no artigo 4 do Decreto 120/2013, do 24 de xullo, polo que se aproba o Regulamento do Comité Galego de Xustiza Deportiva. De conformidade con estes preceptos, o Comité Galego de Xustiza Deportiva está integrado por unha presidenta ou por un presidente e catro vogais, todos eles licenciados/as en Dereito. Designaranse, igualmente, dous suplentes para os supostos de vacantes, enfermidade ou ausencia dos membros titulares ou por calquera outra causa legal.
Terceiro. A competencia para o nomeamento dos membros do Comité Galego de Xustiza Deportiva, titulares e suplentes, correspóndelle ao órgano da Administración autonómica competente en materia deportiva.
Cuarto. A duración do mandato dos integrantes do Comité Galego de Xustiza Deportiva será de catro anos. Mediante Resolución do 4 de xullo de 2012, da Secretaría Xeral para o Deporte (DOG núm.132, do 11 de xullo) procedeuse a nomear os membros titulares e suplentes do Comité Galego de Xustiza Deportiva.
Deste xeito, expirado o prazo do seu mandato, faise necesario ditar a presente resolución para proceder á renovación do nomeamento dos membros do Comité Galego de Xustiza Deportiva.
Por todo o exposto, e en uso das competencias atribuídas polo Decreto 88/2013, do 30 de maio, de estrutura orgánica dos órganos superiores e de dirección dependentes da Presidencia da Xunta de Galicia, modificado polo Decreto 66/2015, do 16 de abril,
Primeiro. Nomear como membros titulares do Comité Galego de Xustiza Deportiva a:
Miguel Juane Sánchez
Cristina Pedrosa Leis
Mª Dolores Rodríguez Rodríguez
Ángel Luís Rebolledo Varela
Rafael Tena Núñez
Segundo. Nomear como membros suplentes do Comité Galego de Xustiza Deportiva a:
Carlos Bueno Rey
Marta Gándara Moure
Terceiro. Ordenar a publicación desta resolución no Diario Oficial de Galicia.
Contra esta resolución poderase interpoñer potestativamente recurso de reposición no prazo dun mes ou ben directamente recurso contencioso-administrativo ante o Tribunal Superior de Xustiza de Galicia no prazo de dous meses contados desde o día seguinte ao da súa publicación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de agosto de 2016
RESOLUCIÓN do 7 de novembro de 2016, da Xefatura Territorial da Coruña, pola que se procede á publicación das subvencións concedidas ao abeiro da Resolución do 14 de xullo de 2016, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2016 (Diario Oficial de Galicia número 142, do 28 de xullo).
Vicepresidencia e Consellería de Presidencia, Administracións Públicas e Xustiza — III. Outras disposicións — 16/11/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 14 de xullo de 2016, da Secretaría Xeral da Igualdade, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 14 de xullo de 2016, da Secretaría Xeral da Igualdade, establecéronse as bases reguladoras e a convocatoria para o ano 2016 das axudas dirixidas ás asociacións de mulleres e ás súas federacións, co obxecto de fomentar o asociacionismo e a participación das mulleres.
Finalidade da axuda. Fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e as súas federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de corenta e dous mil cincocentos setenta e catro euros con once céntimos (42.574,11 €), que se imputan á aplicación orzamentaria 05.11.313B.480.0, código de proxecto 2016 00020, do orzamento vixente deste departamento.
Entidades beneficiarias da subvención e importe concedido a cada unha delas; véxase o anexo.
A Coruña, 7 de novembro de 2016
Subvencións concedidas ao abeiro da convocatoria de 2016:
RESOLUCIÓN do 7 de novembro de 2016, da Xefatura Territorial de Ourense, pola que se procede á publicación das subvencións concedidas ao abeiro da Resolución do 14 de xullo de 2016, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2016 (Diario Oficial de Galicia número 142, do 28 de xullo).
Vicepresidencia e Consellería de Presidencia, Administracións Públicas e Xustiza — III. Outras disposicións — 16/11/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 14 de xullo de 2016, da Secretaría Xeral da Igualdade, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 14 de xullo de 2016, da Secretaría Xeral da Igualdade, establecéronse as bases reguladoras e a convocatoria para o ano 2016 das axudas dirixidas ás asociacións de mulleres e ás súas Federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e as súas Federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de sesenta e nove mil douscentos euros (69.200,00 €), que se imputan á aplicación orzamentaria 05.11.313B.480.0, código de proxecto 2016 00020 do orzamento vixente deste departamento.
Entidades beneficiarias da subvención e importe concedido a cada unha delas: véxase anexo.
Ourense, 7 de novembro de 2016
Subvencións concedidas ao abeiro da convocatoria de 2016:
RESOLUCIÓN do 1 de decembro de 2016, da Secretaría Xeral da Igualdade, pola que se amplía a dotación orzamentaria da Resolución do 5 de abril de 2016 pola que se regulan as bases para a concesión das axudas establecidas no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e no artigo 43 da Lei 11/2007, do 27 de xullo, galega para a prevención e o tratamento integral da violencia de xénero, e se procede á súa convocatoria para o ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/12/2016

No
Diario Oficial de Galicia
do 15 de abril de 2016 publicouse a Resolución do 5 de abril de 2016, da Secretaría Xeral da Igualdade, pola que se regulan as bases para a concesión das axudas establecidas no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e no artigo 43 da Lei 11/2007, do 27 de xullo, galega para a prevención e o tratamento integral da violencia de xénero, e se procede á súa convocatoria para o ano 2016.
No artigo 4 da dita resolución establécese que para a concesión destas axudas se destina crédito polo importe e nas aplicacións seguintes:
– Axuda establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero: 400.000 euros na aplicación orzamentaria 05.11.313D.480.0; código de proxecto 2015 00180.
– Indemnización establecida no artigo 43 da Lei 11/2007, do 27 de xullo, galega para a prevención e o tratamento integral da violencia de xénero: 45.000 euros na aplicación orzamentaria 05.11.313D.480.1; código de proxecto 2015 00150.
Este crédito, segundo o establecido no dito artigo, poderá ser ampliado cando o aumento veña derivado da súa previsión legal ou dalgún dos supostos previstos no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Na data actual, dado o volume de solicitudes presentadas da axuda establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e que non poden ser atendidas polo esgotamento do crédito inicialmente asignado, así como as necesidades das posibles beneficiarias, resulta necesario incrementar a dotación orzamentaria destinada a esta axuda.
Por todo o exposto, e no uso das facultades que teño atribuídas,
DISPOÑO:
Artigo único.
Primeiro. Amplíase a dotación orzamentaria asignada para a concesión da axuda establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero na contía de 150.000 euros, con cargo á aplicación orzamentaria 05.11.313D.480.0; código de proxecto 2015 00180.
Segundo. Esta ampliación non afecta o prazo establecido na referida resolución para a presentación de solicitudes.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 1 de decembro de 2016
RESOLUCIÓN do 30 de novembro de 2016, da Secretaría Xeral da Emigración, pola que se publican as subvencións concedidas ao abeiro da Resolución do 21 de decembro de 2015 na que se establecen as bases reguladoras e se convocan as subvencións correspondentes aos programas de apoio infraestrutural e adquisición de equipamentos ás comunidades galegas no exterior para o exercicio 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/12/2016

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario ao cal se imputan, o beneficiario, a cantidade concedida e finalidade ou finalidades da subvención, e así o recolle no artigo 8.4 da convocatoria de referencia, en consecuencia,
Ordenar a publicación no
Diario Oficial de Galicia
das subvencións concedidas ás entidades galegas no exterior que figuran no anexo I e anexo II, por importe igual ou superior a 3.000 €, ao amparo da seguinte convocatoria:
Resolución do 21 de decembro de 2015, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de apoio infraestrutural e adquisición de equipamentos ás comunidades galegas no exterior para o exercicio 2016 (DOG núm. 7, do 13.1.2016).
Crédito orzamentario: 575.000 € con cargo á aplicación 04.30.312C.781.0. Axudas para conservación, obras, equipamentos e infraestrutura das súas instalacións.
Finalidade:
– Programa A. Axudas para obras de ampliación, reforma, rehabilitación e conservación da instalación e/ou do seu patrimonio cultural: contribuír ao financiamento dos gastos derivados dos investimentos que realicen en obras de ampliación, reforma, rehabilitación, conservación e restauración, destinadas á mellora das súas instalacións e/ou patrimonio cultural.
– Programa B. Axudas para a mellora de dotacións e equipamentos de carácter inventariable: contribuír ao financiamento da adquisición de dotacións e equipamentos que melloren as condicións en que se desenvolvan as actividades asociativas.
Santiago de Compostela, 30 de novembro de 2016
Programa A. Axudas a entidades galegas no exterior para obras ampliación, reforma, rehabilitación e conservación da instalación e/ou do seu patrimonio cultural:
Programa B. Axudas a entidades galegas no exterior para a mellora de dotacións e equipamentos de carácter inventariable:
RESOLUCIÓN do 30 de novembro de 2016, da Secretaría Xeral da Emigración, pola que se publican as subvencións concedidas ao abeiro da Resolución do 17 de decembro de 2015 na que se establecen as bases reguladoras e se convocan as subvencións correspondentes aos programas de actuación en favor das comunidades galegas no exterior para o exercicio 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/12/2016

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario ao cal se imputan, o beneficiario, a cantidade concedida e finalidade ou finalidades da subvención, e así o recolle no artigo 8.4 da convocatoria de referencia, en consecuencia,
Ordenar a publicación no
Diario Oficial de Galicia
das subvencións concedidas ás entidades galegas no exterior que figuran no anexo I, anexo II e anexo III, por importe igual ou superior a 3.000 €, ao abeiro da seguinte
Convocatoria: Resolución do 17 de decembro de 2015, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2016 (DOG núm. 3, do 7.1.2016).
Crédito orzamentario: 1.000.000 € con cargo á aplicación 04.30.312C.481.0.-Axudas a entidades no ámbito das migracións.
Finalidade:
– Programa 1. Axudas para gastos de funcionamento: contribuír ao financiamento dos gastos correntes ou de funcionamento de carácter periódico derivados de servizos externos en que incorran as comunidades galegas e centros colaboradores existentes fóra de Galicia que resulten necesarios para o mantemento da súa actividade ordinaria.
– Programa 2. Axudas para proxectos culturais, sociais, de accións informativas e proxectos promovidos pola xuventude: fomentar a programación cultural, social e formativa, a acción informativa, divulgativa, edición de publicacións, programas de radio, etc. e participación da mocidade no funcionamento das entidades galegas do exterior.
– Programa 3. Accións de especial relevancia promovidas por comunidades galegas: contribuír ao financiamento de proxectos de actividades de carácter extraordinario para a entidade que as promove ou nas cales participe activamente, non recorrentes, cuxa finalidade é a promoción cultural, social ou económica de Galicia no ámbito no que estea asentada, tales como mostras, feiras, certames, ou efemérides especiais.
Santiago de Compostela, 30 de novembro de 2016
Programa 1. Axudas para gastos de funcionamento:
Programa 2. Axudas para proxectos culturais, sociais, de accións informativas e proxectos promovidos pola xuventude:
Programa 3. Accións de especial relevancia promovidas por comunidades galegas:
RESOLUCIÓN do 7 de novembro de 2016, da Xefatura Territorial de Pontevedra, pola que se procede á publicación das subvencións concedidas ao abeiro da Resolución do 14 de xullo de 2016, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2016 (Diario Oficial de Galicia número 142, do 28 de xullo).
Vicepresidencia e Consellería de Presidencia, Administracións Públicas e Xustiza — III. Outras disposicións — 16/11/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 14 de xullo de 2016, da Secretaría Xeral da Igualdade, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 14 de xullo de 2016, da Secretaría Xeral da Igualdade, establecéronse as bases reguladoras e a convocatoria para o ano 2016 das axudas dirixidas as asociacións de mulleres e as súas federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e as súas federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de corenta e nove mil douscentos vinte e oito euros e cincuenta e catro céntimos (49.228,54 €), que se imputan á aplicación orzamentaria 05.11.313B.480.0, código de proxecto 2016 00020 do orzamento vixente deste departamento.
Entidades beneficiarias da subvención e importe concedido a cada unha delas: véxase anexo.
Pontevedra, 7 de novembro de 2016
Subvencións concedidas ao abeiro da convocatoria de 2016.
RESOLUCIÓN do 14 de novembro de 2016 pola que se modifica a distribución dos servizos ofertados na Resolución do 19 de xullo de 2016 pola que se dá publicidade ao acordo do Consello de Dirección que aproba as bases reguladoras das axudas aos servizos de análise do potencial competitivo, profesionalización e desenvolvemento estratéxico (programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 22/11/2016

O Consello de Dirección do Igape, na súa xuntanza do día 28 de abril de 2016, acordou, por unanimidade dos membros asistentes, aprobar as bases reguladoras das axudas aos servizos de análise do potencial competitivo, profesionalización e desenvolvemento estratéxico (programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e facultar o director xeral para a súa convocatoria e publicación no Diario Oficial de Galicia, a cal se levou a cabo o 3 de agosto de 2016.
No ordinal cuarto do resolvo aparece unha distribución de servizos ofertados en cada convocatoria, co fin de definir os termos da concorrencia competitiva establecida para cada unha das convocatorias do programa. As primeiras convocatorias (2016-1 e 2016-2) do programa Re-Acciona acadaron unha maior demanda do previsto en determinados servizos, mentres que noutros houbo servizos excedentes. Co fin de asegurar a correcta execución do programa, cómpre reasignar os servizos excedentes a convocatorias posteriores, así como adiantar a convocatoria doutros con máis demanda.
A modificación da convocatoria de servizos non supón un maior gasto, dado que a suma dos servizos consumidos nas dúas primeiras convocatorias máis a distribución que se propón nesta modificación dá un total de servizos idéntico ao inicialmente convocado.
En virtude destes antecedentes, e de conformidade coas facultades que teño conferidas,
Artigo 1
Modificar a distribución de servizos para as próximas convocatorias 2016-3 e 2017-1, prevista no ordinal cuarto do resolvo da Resolución do 19 de xullo de 2016 pola que se lle dá publicidade ao acordo do Consello de Dirección que aproba as bases reguladoras das axudas aos servizos de análise do potencial competitivo, profesionalización e desenvolvemento estratéxico (programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, que quedaría configurada do seguinte xeito:
Artigo 2
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 14 de novembro de 2016
ORDE do 11 de novembro de 2016 pola que se fai pública a resolución da orde de convocatoria de bolsas destinadas ao estudantado universitario que participa en programas de mobilidade con países extracomunitarios no curso 2016/17.
Consellería de Cultura, Educación e Ordenación Universitaria — III. Outras disposicións — 22/11/2016

Mediante a Orde do 6 de xullo de 2016 (DOG do 26 de xullo) establecéronse as bases reguladoras e convocáronse as bolsas destinadas ao alumnado das universidades do Sistema universitario de Galicia que participan en programas de mobilidade con países extracomunitarios no curso 2016/17.
De acordo co establecido no artigo 8 das bases da convocatoria, desde o día 27 de setembro ao 7 de outubro de 2016 expuxéronse as listaxes provisionais de solicitudes admitidas e excluídas por documentación, e durante ese mesmo prazo os/as interesados/as puideron formular reclamacións ou emendar erros e falta de documentación ante a Secretaría Xeral de Universidades.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 11 das bases da convocatoria e atendendo ao informe proposta elevado pola citada comisión avaliadora a través da Secretaría Xeral de Universidades, esta consellería
Artigo 1
Concederlle a bolsa aos/ás estudantes universitarios/as que participan nun programa de mobilidade con países extracomunitarios que se relacionan na listaxe de concedidas do anexo I desta orde e pola contía que en cada caso se sinala.
Artigo 2
O aboamento da bolsa farase nun pagamento único na conta bancaria indicada polo/a interesado/a.
Artigo 3
Denegarlle a bolsa ao alumnado que se relaciona no mesmo anexo II como solicitudes denegadas, pola causa que en cada caso se sinala.
Artigo 4
O incumprimento por parte do/a bolseiro/a de calquera das condicións recollidas nesta orde e demais normas aplicables poderá constituír causa determinante de revogación da axuda e do reintegro total ou parcial por parte do/da beneficiario/a das cantidades percibidas xunto cos xuros de demora que lle puidesen corresponder en cada caso, en aplicación do disposto nos artigos 33 e seguintes da Lei 9/2007, do 13 de xuño, de subvencións de Galicia
Artigo 5
Contra a presente orde, que esgota a vía administrativa, os interesados poderán interpor recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 123 y 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia, de conformidade co artigo 46 da Lei de 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de novembro de 2016
USC: Universidade de Santiago de Compostela.
UDC: Universidade da Coruña.
UVIGO: Universidade de Vigo.
RESOLUCIÓN do 10 de novembro de 2016 pola que se fai pública a prórroga da encomenda de xestión de execución do servizo de información e orientación dos usuarios que acceden aos servizos centrais desta entidade pública.
Augas de Galicia — III. Outras disposicións — 22/11/2016

A entidade Augas de Galicia dá publicidade da prórroga da encomenda de xestión do servizo de información e orientación dos usuarios que acceden aos servizos centrais desta entidade pública realizada a unha empresa pública por un prazo de execución de doce meses con previsión de prórrogas. A encomenda inicial publicouse no DOG núm. 217, do 13 de novembro de 2015, mediante a Resolución do 28 de outubro de 2015.
1. Entidade encomendante.
Organismo: Augas de Galicia.
Actuación: servizo.
Tipo de tramitación: prórroga de encomenda de xestión coa empresa Tecnologías y Servicios Agrarios, S.A. como medio propio instrumental e servizo técnico do poder adxudicador.
2. Prórroga de encomenda de xestión.
Título: servizo de información e orientación dos usuarios que acceden aos servizos centrais da entidade pública empresarial Augas de Galicia.
Clave do expediente: OH.915.1105.SV.
Descrición do obxecto: os traballos inclúen actividades de colaboración e apoio de carácter auxiliar para garantir o control de acceso ao edificio público dos servizos centrais de Augas de Galicia, así como apoio de atención ao público para a súa información e no seguimento e control do normal funcionamento nas instalacións.
Orzamento: importe neto: 49.505,58 euros. Importe total: 59.901,75 euros.
Data de formalización: 31 de outubro de 2016.
Prazo de execución: doce meses, contados desde o 8 de novembro de 2016 ata o 7 de novembro de 2017.
Santiago de Compostela, 10 de novembro de 2016